แรงซื้อหุ้นบิ๊กแคป ดัน SET ปิดพุ่ง 13 จุด ลุ้นพรุ่งนี้บวกต่อ!
SET ปิดพุ่ง 13 จุด รับแรงซื้อเข้ามามากคือพลังงาน ตามราคาน้ำมันที่ปรับตัวเพิ่มขึ้น กลุ่มธนาคาร และกลุ่มอิเล็กทรอนิกส์ แนวโน้มพรุ่งนี้ดัชนีอาจแกว่งไซด์เวย์เชิงบวก ให้แนวต้าน 1,670 จุด และ 1,680 จุด แนวรับ 1,650 จุด
1 ก.พ. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ภาวะตลาดหุ้นไทยวันนี้ค่อนข้างสดใส ได้รับปัจจัยหนุน Sentiment เชิงบวก จากดัชนีตลาดหุ้นสหรัฐที่ปรับตัวเพิ่มขึ้น และตลาดหุ้นยุโรปเปิดมาบ่ายนี้ก็บวกได้ดี โดยกลุ่มที่ได้รับแรงซื้อเข้ามามากคือพลังงาน ตามราคาน้ำมันที่ปรับตัวเพิ่มขึ้น กลุ่มธนาคาร และกลุ่มอิเล็กทรอนิกส์ที่ปรับตัวเพิ่มขึ้นตามดัชนี Nasdaq
สำหรับแนวโน้มตลาดหุ้นไทยพรุ่งนี้ คาดว่าแกว่งตัวไซด์เวย์ในทิศทางที่ปรับตัวเพิ่มสูงขึ้น ตาม Sentiment เชิงบวกที่ยังคงอยู่ โดยให้แนวต้านไว้ที่ 1,670 จุด และ 1,680 จุด ขณะที่แนวต้านที่ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,882.82 ล้านบาท ปิดที่ 150.50 บาท เพิ่มขึ้น 1.00 บาท
GULF มูลค่าการซื้อขาย 1,945.00 ล้านบาท ปิดที่ 50.50 บาท เพิ่มขึ้น 1.50 บาท
EA มูลค่าการซื้อขาย 1,675.93 ล้านบาท ปิดที่ 91.50 บาท เพิ่มขึ้น 2.25 บาท
DELTA มูลค่าการซื้อขาย 1,584.69 ล้านบาท ปิดที่ 368.00 บาท เพิ่มขึ้น 21.00 บาท
GUNKUL มูลค่าการซื้อขาย 1,552.34 ล้านบาท ปิดที่ 7.20 บาท เพิ่มขึ้น 0.30 บาท